**Mór Városi Önkormányzat Képviselő-testületének**

**33/2020. (VIII.10.) önkormányzati rendelete**

**Mór Városi Önkormányzat 2020. évi költségvetéséről szóló**

**2/2020. (II.20.) önkormányzati rendelet módosításáról**

Mór Városi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló törvény végrehajtásáról szóló 368/2011. (XII. 31.) Korm. rendelet 27. § (1)-(2) bekezdésben biztosított véleményezési jogkörében eljáró Pénzügyi Bizottság véleményének kikérésével a következőket rendeli el:

**1. §** Mór Városi Önkormányzat Képviselő-testületének Mór Városi Önkormányzat 2020. évi költségvetéséről szóló 2/2020. (II.20.) önkormányzati rendelete (továbbiakban: R) 14. § (2) bekezdése helyébe a következő rendelkezés lép:

„(2) A köztisztviselők részére megállapított cafetéria-juttatás éves keretösszege bruttó 224.100 Ft/fő, a polgármester részére bruttó 200.000 Ft, a közalkalmazottak és a Lamberg-kastély Művelődési Központ, Könyvtár és Muzeális Kiállítóhely munkavállalói részére megállapított cafetéria-juttatás éves keretösszege nettó 120 eFt/fő. A felhasználásra vonatkozó részletes szabályokat a költségvetési szerv szabályzata tartalmazza. A polgármester cafetéria-juttatásának felhasználására a köztisztviselőkre vonatkozó szabályokat kell alkalmazni.”

**2. §** A R 11. melléklete helyébe az 1. melléklet lép.

**3. §** Ez a rendelet a kihirdetést követő napon lép hatályba.

Fenyves Péter Dr. Taba Nikoletta

polgármester aljegyző

Záradék:

A rendeletet 2020. augusztus 10. napján kihirdettem.

Dr. Taba Nikoletta

aljegyző